Berlingske Tidende, 1754-10-14
Høy- og Velædle Magistraten her i Staden, haver under Dato 2 Oct. udgivet en Placat, saaledes lydende: Ober=Præsident, samt Borgmestere og Raad udi den Kongelige Residenz-Stad Kiøbenhavn: Giøre hermed vitterligt: At som det hidindtil her i Staden har været Skik og Brug, at tredie Fredag efter Paaske og tredie Fredag efter Michels Dag, er bleven holdet for rette Flytte-Tider; det og ligeledes har været brugeligt, at med Huus=Værelsers Opsigelse er bleven forholdet ligesom med Capitalers, at samme er skeed et fierding Aar forud, endskiønt intet derom i Loven er foreskrevet, hvorover ofte Dispute er forefalden; saa paa det slige med andre Disputer og Processer kand forekommes, haver Hans Kongelige Majestet vores Allernaadigste Arve=Konge og Herre, ved Rescript og befaling til os af 27 passato, Allernaadigst behaget at anordne og fastsætte følgende: 1.) Far=Dag eller Fløite Dagen her udi Staden, skal som hidindtil, være tredie Fredag efter Paaske, eller Michels Dag. 2) Opsigelses Tiden skal være i det mindste et fierding Aar eller tretten Uger for Paaske eller Michels Dag, saa at disse tretten Uger ikke bør regnes fra Fløtte=Dagen, men som forbemeldt, og skal ingen Leyere eller Eyere være pligtige at rette dem efter Opsigelse paa kortere Tid. 3) Alle og enhver, som leye Huuse, Gaarde eller Værelser enten Store eller Smaa, skulle, saavidt mueligt, søge at forsyne sig med skriftlig Leye=Contract, hvorudi skal fastsættes, hvad Leye der skal svares, hvad Værelser og paa hvor lang Tid de ere leyede, om og hvad Caution der for Leyen skal stilles, med videre, som maatte være accorderet, da den, som før sømmer at slutte saadan skriftlig Leye=Contract, kand have sig selv at takke, at der siden, naar der maatte paakomme nogen Tvistighed derom, ikke reflecteres paa hans Andragende, saafremt han ikke er i Stand til, samme ved tvende gode Vidner, eller paa anden lovlig Maade, strax at bevise. 4.) Jngen som haver leyet Værelser, og ey endda derudi ere indflyttede, maa enten opsige Eieren eller af Eieren opsiges, men enhver forpligtes at holde og opfylde den sluttede Accordt; og naar den Leyende ey vil indflytte i de leede Værelser, da være pligtig ligefuldt at betale Eieren den accorderede Leye, men naar Eieren ey vil tillade den Leyende at indflytte, da Leyeren at have Rettighed til ved Underfogden, paa Eierens Bekostning, at lade sig udi de leiede Bærelser indsætte, ligesom Eyeren efter Lovens 6 Bogs 14 Capitels 7 Articul haver Magt til at lade den udsætte, som ey efter lovlig Opsigelse vil flytte til Far=Dag; Og, om Eieren skulle have bortleyet Værelserne til tvende, da den at forblive ved Leyen, som først derom haver sluttet Accordt, og givet Fæste=Penge, og den sidste at have Regres til Eieren, formedelst Accordtens mislig Holdelse, at søge skadesløs Erstatning for all tilføyet Udgift, Omkostning og Fornærmelse, samt den Eyere, som saaledes bortleyede sine Værelser til tvende, at bøde udi Mulct til Politie=Cassen ligesaa meget som han af den forurettede skulle haft i Leye for et halv Aar. Hvilken Allerhøystbemeldte Hans Kongelige Majestets Allernaadigste Villie og befaling herved til vedkommendes Efterretning bekiendtgiøres. Det Kongelige General-Landets Oeconomie- og Commerce-Collegium har ved Placat af 5 hujus ladet bekiendtgiøre, at saasom det har Allernaadigst behaget Hans Kongelige Majestet, at supprimere det hidindtil existerende exclusiv Privilegium paa Cattun-Trykkerie, saa maatte det herefter være enhver tilladt at trykke deslige. Hendes Høye Naade, Frue Dorothea Krag fød den 27. Sept. 1675. af Hr. Mogens Krag og Frue Hedevig von der Kuhla, gift første Gang med Hr. Baron Jens Juel, Ridder af Elephanten og General-Admiral, anden Gang med Hans Høye Excellence, Hr. Christian Guldenleve, Ridder af Elephanten og General Feld-Marechall, tredie Gang med Hr. Hans Adolph von Ahlefeldt, Ridder af Elephanten og Geheime Raad, er den 10 hujus ved Døden afgangen. Hr. Justitz=Raad Johan Wilhelm von Jessen, Committered og Tydsk Secretaire udi General-Landets Oeconomie= og Commerce-Collegio, er af Hans Majestet ved Patent af 27 passato bleven nobiliteret.